### 12.    Beslutning om kystbeskyttelse

**Åbent**

Sagsnr.: 326-2019-13991       J.nr.: 01.24.14           Dokumentnr.:
326-2020-342282

**Sagstype**

Beslutning

**Resume og sagens baggrund**

Ejer af [adresse] 31 har søgt om
tilladelse/lovliggørelse af kystbeskyttelse på 104 m kyststrækning.
Kystbeskyttelsen ønskes for at beskytte adgangsvej mod erosion og
underminering. Det ansøgte kræver tilladelse efter Kystbeskyttelsesloven.

**Indstillinger**

Direktøren indstiller, at Kalundborg Kommune meddeler
tilladelse til det ansøgte efter Kystbeskyttelseslovens § 3 stk. 2.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Ejer af [adresse] 31 har søgt om
tilladelse/lovliggørelse af stenkastning på 104 m kyststrækning ud for
matriklerne 7 dg, 6bu og 11a Havnsø By, Føllenslev. [adresse] og
principskitser ses i bilag 1.

Nuværende ejer overtog ejendommen oktober 2019. På
overtagelsestidspunkt forelå fra Kystdirektoratet et afslag på lovliggørelse og
påbud om fjernelse af eksisterende stenkastning (sten og geotekstil) på
strækningen senest 1. september 2018. I Kystdirektoratets begrundelse var
afgørende vægt lagt på hensyn til behovet for kystbeskyttelse, den tekniske og
miljømæssige kvalitet, kystlandskabets bevarelse, naturens frie udfoldelse og
den rekreative udnyttelse af kysten. Kystdirektoratet vurderede sagen ud fra
formålsparagrafferne i den gamle kystbeskyttelseslov og fandt blandt andet, at
beskyttelsen kan ske med en mindre indgribende løsning (sand- og ralfodring)
end den anvendte.

Kystdirektoratet tilkendegav, at en sandfodring kræver
tilladelse efter kystbeskyttelsesloven og der blev givet 3 år til at efterkomme
påbuddet bl.a. begrundet i tid til at undersøge andre adgangsveje til
sommerhuset.

Da påbuddet ikke var efterkommet ved kommunens overtagelse
af kystbeskyttelsessager pr. 2018, blev overfor tidligere ejer tilkendegivet:

·
At der er to
muligheder: Ansøge om lovliggørelse eller fjerne kystsikringen.

·
At muligheden
for at ansøge om lovliggørelse ikke automatisk betyder, at kystsikringen kan
bevares, men er en mulighed der kunne være for at afprøve betydningen af
ændringer i lovens formålsparagraf og/eller at det nu er kommunen der er
myndighed. Sagen forventes, at skulle politisk behandles i kommunen. I sådan en
sag vil der naturligvis blive taget udgangspunkt i Kystdirektoratets
begrundelse for afslag, og også Kystdirektoratets vurdering af, at
kystbeskyttelsen evt. kan udføres med sand- og ralfodring.

·
At en del af
kystsikringen ligger på grundejerforeningens areal. En ansøgning om
lovliggørelse forudsætter grundejerforeningens accept.

Nye ejer ønsker en lovliggørelse af kystsikringen på
baggrund af nye kystbeskyttelseslov og nye myndighed. Rådgiver for ejer er
firmaet Kyst-havneviden. Ansøgningsmaterialet ses bilag 2. Lovliggørelsen
omfatter en forbedring af anlægget og oprydning.

Når der skal træffes afgørelse i
sager om kystbeskyttelse, skal der ske en afvejning af forskellige hensyn jf.
kystbeskyttelseslovens formålsparagraf (§1).

*”Formålet med kystbekyttelse er
at beskytte mennesker og ejendom ved at reducere risikoen for oversvømmelser
eller kystnedbrydning fra havet, fjorde eller andre dele af søterritoriet.
Dette formål varetages ved en afvejning af følgende hensyn:*

*1.**Behovet for kystbeskyttelse.*

*2.**Økonomiske hensyn ved projekter
omfattet af kapitel 1 a.*

*3.**Kystbeskyttelsesforanstaltningens
tekniske og natur- og miljømæssige kvalitet.*

*4.**Rekreativ udnyttelse af kysten.*

*5.**Sikring af den eksisterende
adgang til og langs kysten.*

*6.**Andre forhold.”*

Det teknisk område vurderer, at
der kan gives tilladelse med følgende begrundelser:

·
Det vurderes, at der er behov for
kystbeskyttelse på den anførte strækning med det formål, at beskytte
adgangsvejen til [adresse] 31 mod erosion og underminering. Af
Kystdirektoratets ”[adresse]” fremgår det, at den potentielle kroniske erosion
på aktuelle kyststrækning er moderat til lille og at kysten fremrykker længere
øst for anlægget. Den potentielle akutte erosion er stor.

·
Alternativer til nuværende vejadgang
til ejendommen [adresse] 31 er parkering på [adresse] eller
grundejerforeningens areal og derefter ca. 100 m til fods via offentlig sti
eller via grundejerforeningens areal. Dette gør det hensigtsmæssigt at
opretholde nuværende vejadgang og fortsat sikre vejadgangen med
kystbeskyttelse, som der usanktioneret har været på strækningen i en længere
årrække.

·
Fremsendte projekt sikre ikke en helt korrekt teknisk opbygning
af anlægget. En korrekt opbygning vil medføre en større landskabelig påvirkning
og evt. også have større påvirkning passagemuligheden langs stranden.
Opstillede vilkår stiller krav om oprydning/genetablering ved ødelæggelse og
løbende vurdering af kystsikringen.

·
Det vurderes, at ansøgte kystbeskyttelse ikke vil få væsentlig uhensigtsmæssig
indflydelse på kyststrækningen beliggende øst og vest for anlægget
(læsideerosion).

·
I forhold til kystbeskyttelsens tekniske og miljømæssige kvalitet
lægges vægt på at anlægget ikke må have negative konsekvenser for blandt andet
nabostrækninger og der stilles i den forbindelse vilkår om adgang/passage,
kystfodring, løbende tilsyn og vedligeholdelse, at anlægget udføres i naturlige
materialer, der svarer til de naturligt forekommende samt mulighed for
fjernelse eller ændringer, hvis der opstår uforudsete skadelige virkninger af
anlægget.

·
Kalundborg Kommune vurderer desuden, at
projektet ikke kan antages at påvirke Natura 2000-området negativt, eller i
øvrigt have væsentlig indvirkning på miljøet.

·
Der er i forbindelse med høring ikke
indkommet indsigelser mod projektet som ikke burde kunne håndteres via de
opstillede vilkår.

Udkast til tilladelse til
kystsikring i ansøgte omfang ses i bilag 5.

**Afgørelse efter miljøvurderingsloven og** **vurdering
af påvirkning af internationale naturbeskyttelsesområder og beskyttede arter**

Skråningsbeskyttelse er omfattet
af Miljøvurderingsloven. Notat om screeningsafgørelse ses i bilag 3. Kalundborg
Kommune vurderer på baggrund af screeningen, at projektet ikke kan antages at
kunne få væsentlig indvirkning på miljøet.

Skråningsbeskyttelsen ligger på en strækning op til Natura
2000-område og er derfor også omfattet af [adresse].
Kalundborg Kommune vurderer, jf. bilag 4, at projektet ikke i sig selv, eller i
forbindelse med andre projekter, kan antages at påvirke Natura 2000-området.

**Inklusion af anden lovgivning**

For at optimere behandlingen af kystbeskyttelsessager er det
muligt at lave en samlet afgørelse med hjemmel i kystbeskyttelsesloven som
inkludere afgørelser som normalt træffes efter anden lovgivning. I vurderingen
skal fortsat indgå de hensyn, som de inkluderede regler varetager.

I denne sag er inkluderet Naturbeskyttelseslovens § 3 (her
registreret strandeng), Naturbeskyttelseslovens § 15 (strandbeskyttelseslinien).Det vurderes, at der ikke er landskabelige gener i  forhold
strandbeskyttelseslinien og ikke negativ påvirkning af § 3-beskyttet natur.  Vurderingerne
fremgår af udkast til tilladelse i bilag 5.

Administrationen anbefaler, at der meddeles tilladelse til
det ansøgte.

**Økonomiske konsekvenser**

Ingen økonomiske konsekvenser.

**Teknik- og Miljøudvalgets møde
den 7. januar 2021:**

Anbefales.

Udvalget besluttede, at høringssvarene vedhæftes som bilag
til sagens behandling i Økonomiudvalget og Kommunalbestyrelsen.

**Økonomiudvalgets møde den 20.
januar 2021:**

Teknik- og Miljøudvalgets indstilling anbefales.

**Bilag**

|  |  |
| --- | --- |
| Bilag 1 - [adresse] og principskitser for kystbeskyttelsen. | 326-2020-345982 |
| Bilag 2 - Ansøgning om\_kystbeskyttelse\_Havnsø\_Møll-sammenflettet ansøgningsmateriale | 326-2020-363961 |
| Bilag 3 - Notat - Afgørelse om ikke VVM-pligt af kystsikring beliggende på matriklerne 7dg, 6bu og 11aa, [adresse] 326-2020-345187 |
| Bilag 4 - Notat - Vurdering af påvirkning af internationale naturbeskyttelsesområder og beskyttede arter (Væsentlighedsvurdering) | 326-2020-337412 |
| Bilag 5 - Udkast - Tilladelse til kystsikring på strækning ud for [adresse] 31 | 326-2020-303060 |
| Bilag 6 - Høringssvar fra [adresse] Høring og offentliggørelse af ansøgning om lovliggørelse af kystbeskyttelse på matr. nr. 6bu, 7dg og 11aa [adresse], beliggende [adresse] 31 /stenforkastning og sandfodring) | 326-2020-303918 |
| Bilag 7 - Høringssvar grundejerforeningen om Kystsikring Havnsø Møllevej 31 matr 7dg, 11 aa, 6bu mm | 326-2020-304317 |
| Bilag 8 - Høringssvar DN VS: Høring og offentliggørelse af ansøgning om lovliggørelse af kystbeskyttelse på matr. nr. 6bu, 7dg og 11aa [adresse], beliggende Havnsø Møllevej 31 | 326-2020-306934 |
| Bilag 9 - Høringssvar -Borger - vedr. lovliggørelse af kystbeskyttelse [adresse] 31 | 326-2020-313581 |
| Bilag 10 - Høringssvar - Kystdirektoratet 20/00026 - Ansøgning om tilladelse til kystbeskyttelse på matr. nr. 6bu, 7dg og 11aa [adresse], [adresse], Kalundborg | 326-2020-313105 |
| Bilag 11 - Partshøring - Grundejerforeningen SV: Partshøring af udkast til tilladelse ansøgning om kystbeskyttelse på matr. nr. 7dg, 6bu og 11aa, [adresse], Føllenslev, [adresse] 31. | 326-2020-348389 |
| Bilag 12 - Partshøring -Ejersvar - Re: [adresse] 31 - Hermed udkast i word version | 326-2020-355766 |